Kobber, sølv, gull, de tre poengkortene og forbannelseskort er alltid med. Det finnes også 25 ulike kongerikekort, hvorav de fleste er handlingskort. I hver spilleomgang velger eller trekker man ut ti kongerikekort som man spiller med. De andre femten blir liggende i esken. Det fins hele 3.268.760 ulike kortkombinasjoner bare i grunnspillet. Så ingen spill behøver å bli kjedelige, hvis man ikke velger å spille med de samme kortene. Spillereglene gir ellers en del forslag til kortoppsett som kan være greie å spille med for nybegynnere.